en en en en cy de cy en es cy cy en en en en en en cy cy fr cy cy cy cy cy cy cy cy cy cy cy cy es cy cy cy cy cy cy en en en en en en en en en en en en
Cyfarthfa Park, Castle & Museum
Thank you to Colin Laver Heating who have generously sponsored Joseph Parry's Ironworker's Cottage enabling us to relaunch on May 21st.
Mae rhif 4 Rhes y Capel yn enghraifft wych o fwthyn nodweddiadol gweithwyr haearn yn y 19eg ganrif. Adeiladwyd y bwthyn ym 1825 ar gyfer gweithwyr Gwaith Haearn Cyfarthfa, ac ym 1841 hwn oedd man geni Joseph Parry, cyfansoddwr enwocaf Cymru. Mae ei gân 'Myfanwy' yn dal yn un o ffefrynnau Corau Meibion Cymru heddiw.
Mae’r tu fewn i’r bwthyn wedi’i osod yn y 1840au, ac mae’n dangos amodau byw'r gweithwyr haearn ar y pryd pan oedd Parry’n fachgen ifanc. Lan lofft mae arddangosfa am fywyd a gwaith Joseph Parry.
1 Ebrill – 30 Medi – dydd Sadwrn a dydd Sul 2yp – 5yp
1 Hydref – 31 Mawrth – Ar agor trwy apwyntiad yn unig
(Nodwch y byddcost o £1 y pen am agor y tu allan i oriau arferol).
Cysylltwch ag Amgueddfa Castell Cyfarthfa ar (01685) 727371 i drefnu apwyntiad.
Gellir agor Bwthyn Joseph Parry ar gyfer ymweliadau ysgolion drwy’r flwyddyn. Ffoniwch Swyddog Addysg yr Amgueddfa ar (01685) 727371 am ragor o wybodaeth neu i drefnu apwyntiad.
Mae ymweliad ysgol â bwthyn Joseph Parry’n cynnig cyfle unigryw i ddysgu am amodau byw gweithwyr haearn y 19eg ganrif. Mae llawer o ysgolion yn dewis ymweld ag Amgueddfa ac Oriel Gelf Castell Cyfarthfa a Bwthyn Joseph Parry mewn un diwrnod, gan ei fod yn cynnig cyfle rhagorol i gymharu cartrefi’r Meistri Haearn a’r Gweithwyr Haearn.
Mae ymweliadau wedi’u hwyluso â Bwthyn Joseph Parry ar gael i grwpiau ysgol o bob oedran – cliciwch yma i weld y rhaglenni sydd ar gael.
Gellir hefyd trefnu sgyrsiau â grwpiau cymunedol a grwpiau addysg uwch. Yn sgil maint y bwthyn gallwn ddal uchafswm o 30 o blant – neu 20 oedolyn – ar un tro.
Am ragor o wybodaeth neu i drefnu ymweliad, cysylltwch â Swyddog Addysg yr Amgueddfa ar (01685) 727371.
Ym Mwthyn  Joseph Parry mae mynediad i’r llawr ddaear trwy ramp. Yn sgil natur hanesyddol yr adeilad gellir mynd i’r llawr gyntaf trwy ddringo’r grisiau yn unig.
Mae maes parcio ceir a choetsis ar gael ym Mwthyn Joseph Parry. Ar y ffordd i mewn i Res y Capel, mae dau fan parcio mawr ar gael ar ochr chwith y ffordd.
Caiff Bwthyn Joseph Parry ei redeg yn gyfan gwbl gan wirfoddolwyr yn ystod misoedd yr haf. Os oes diddordeb gennych wirfoddoli ym Mwthyn Joseph Parry, cliciwch yma am ragor o wybodaeth.
Mae gan Barc Cyfarthfa raglen gyffrous o ddigwyddiadau a gweithgareddau ar gyfer 2015, gan gynnwys ffeiriau crefft, teithiau tywys, helfeydd trysor, diwrnodau treftadaeth, trochi yn y pyllau, arddangosfeydd a llawer iawn rhagor...
Edrychwch yma am ein rhestr lawn o ddigwyddiadau: Digwyddiadur 2015
Dewch i ymuno â ni!
Make the most of your visit, get some handy tips on planning
your visit to Cyfarthfa Park & Museum
How To Find Us
Get all the information you need on how to find us,
from directions to opening hours
© Merthyr Tydfil County Borough Council.